Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 263/12/8803	Košice II, 13.9.2012
EEČ : 2-64-288-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: XXXXX č. účtu: XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
realizované policajtom Obv.odd. PZ XXXXX - XXXXX pod spisovou značkou XXXXX
V trestnej veci vedenej proti obvinenému XXXXX pre prečin krádeže podľa § 212 ods. 1, ods. 2 písm. e/Trestného zákona, 
ktorého sa dopustil na tom skutkovom základe, že  na ul. XXXXX porušením zabezpečovacích znakov na kryte elektromera a  následným zapojením elektromera odoberal neoprávnene elektrickú  energiu od 11.11.2011 do 28.02.2012 - celkovo počas doby 109 dní, pričom počas kontroly uvedeného odberného miesta to zistili zamestnanci XXXXX dňa 28.02.2012, čím spôsobil pre XXXXX so sídlom na ulici XXXXX škodu vo výške 433,95 €. 
Odôvodnenie: 
	Uznesením  OR PZ, Obvodného oddelenia  PZ XXXXX - XXXXX, sp. zn. XXXXX zo dňa 16.04.2012 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. e/Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a  poškodená XXXXX XXXXX uzavreli dňa 30.05.2012 za prítomnosti probačného a  mediačného úradníka na Okresnom súde XXXXX XXXXX dohodu o zmieri, v rámci ktorej poškodená strana nežiada žiadnu náhradu škody, nakoľko tá bola uhradená, žiada však ospravedlnenie od obvineného a  prísľub do budúcna, že sa z jeho strany nebude takéto konanie opakovať.
	
Obvinený slobodne, vážne, zrozumiteľne a  určito vyhlásil, že spáchal skutok, za ktorý je stíhaný, svoje konanie oľutoval, poškodenej strane sa ospravedlnil a prisľúbil  jej  že takéto konanie sa už nebude v budúcnosti opakovať, na znak čoho si podali ruky.

Dňa  13.08.2012  obvinený  XXXXX  zložil na depozitný účet XXXXX XXXXX  č. ú. XXXXX pre Okresnú prokuratúru XXXXX XXXXX peňažnú sumu vo výške 50,- Eur určenú vo výške 25,- Eur štátu na peňažnú pomoc poškodeným obetiam trestnými činmi a  vo výške 25,- Eur na všeobecne prospešné účely  a  to  v  prospech  XXXXX v prospech  účtu: XXXXX

Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor